Barbie Forteza

Articles with hCards

Si Barbara Ambas Forteza (namundag kan Hulyo 31, 1997), propesyonal na midbid sa apod na Barbie Forteza, sarong Pilipinang aktres, komedyante, parabayle, parakanta, host, asin vlogger. Siya an resipyente kan magkapirang gawad, kabali na diyan an internasyonal sagkod lokal na mga premyo.

Kaamayan kan Buhay 
Iminundag si Barbara Amas Forteza kan Hulyo 31, 1997, sa Biñan, Laguna, ki Imelda asin Tony Forteza. Igwa siyang tugang na babae, si Gabrielle Vierneza.

Karera 

Midbid siya sa saiyang mga papel siring kan hoben na si Jodi sa remake kan 2003 South Korean na serye sa telebisyon, Stairway to Heaven asin Cyndi Gomez sa First Time. Nagluwas man si Forteza sa magkapirang pelikula arog kan: Tween Academy: Class of 2012, The Road asin sa indipendyenteng pelikula na Puntod na kun sain siya nanggana bilang New Movie Actress of the Year sa ika-26 na PMPC Star Awards for Movies. Kan Abril 2013, si Forteza nagpaluwas kan sadiri niyang album, Barbie Forteza sa irarom kan MCA Records kaiba an carrier single, Meron Ba na ginamit bilang theme song para sa Koreanovela kan GMA Network na Big.

Kan 2014, si Forteza napili na magkapot kan saro sa nangengenot na papel sa mga serye sa telebisyon, an The Half Sisters, kaiba si Thea Tolentino. 

Kan Agosto 2014, nanggana siya kan Best Supporting Actress award sa kategoryang new breed sa ika-10ng Cinemalaya Independent Film Festival, para sa pelikulang Mariquina, na naglaladawan kan sarong bersyon kan tin-dawit kan karakter ni Mylene Dizon na si Imelda.

Kan 2016, siya nanggana kan Best Actress Award sa ika-36 na Fantasporto International Film Festival kan ipigladawan niya an sarong gyera nin dagat para sa independyenteng pelikula na Laut. Ipinahiling man an pelikula sa Pune International Film Festival.

Toltolan